9 Ñañemeʼẽmbaitéramo japredika hag̃ua, ñanepytyvõ ñambaʼapo meme hag̃ua Jehová organisasión ndive. Jesús voi omoñepyrũ vaʼekue ko tembiapo iporãitéva oĩrõ guare ko yvy ape ári (Mat. 28:19, 20). Upe guive Jehová organisasión oñemeʼẽmbaite ombaʼapo memévo opredika hag̃ua pe marandu porã oñeʼẽva Ñandejára Rréinore ha oipytyvõ hag̃ua opaichagua héntepe ikatu hag̃uáicha oiko chuguikuéra Jesús remimboʼe. Ñane ermanokuéra oparupigua ohasáva opredika jave, ohechauka umi ánhel ombaʼapoha ñanendive ha ñandeguerahaha “opavave oñehaʼãva ohupyty jeikove opaveʼỹva” rendápe (Hech. 13:48, NM; Revelación 14:6, 7). Ñandejára organisasión oĩva ko yvy ári oñemeʼẽmbaite ojapo hag̃ua ko tembiapo. ¿Iñimportántepa avei ndéve g̃uarã?